कोरी

कोरी (अथवा कोली) एक भारतीय जाति है जो पारम्परिक रूप से बुनाई का काम करते हैं। कोरी लोग हिमाचल प्रदेश, उत्तर प्रदेश और उत्तराखण्ड में अनुसूचित जाति में वर्गीकृत किये गये हैं। 

नाम "कोरी" की व्युत्पति शब्द "कोरा" (साफ कपड़ा) से हुई है जो उनके पारम्परिक व्यवसाय को निरूपित करता है। कुछ कोरी लोग अपने आप को कबीर के वंशज मानते हैं। शब्द कोली का अर्थ मकड़ी जाल बनाने वाले होता है जो उनके बुनाई के व्यवसाय की ओर इंगित करता है। इनमें तनबीना सूतकार धीमान माहोर आदि तंतुवाय उपजाति कोरी है, कमल या कमलवंशी कमरिया कोरी है और शंखवार या सकवार शाक्यवार कोरी है।

2011 की जनगणना के अनुसार कोरी अनुसुचित जाति की उत्तर प्रदेश में कुल आबादी 2,293,937 है।

सन्दर्भ

हिन्दू जातीय समूह